Държавен вестник, бр. 101, 2023 г., стр. 11

БРОЙ  101	
Д Ъ Р Ж А В Е Н  В Е С Т Н И К 	
СТР.  11  
Член 5 
Страните насърчават обмена на ученици 
с цел укрепване на междуучилищните от-
ношения и организират обмяна на опит в 
предучилищното и училищното образование. 
За целта страните разменят за срок до 10 дни  
2 учители от предучилищното образование и 
2 учители от средното образование. Подроб-
ностите се уточняват по дипломатически път. 
Член 6 
Страните подпомагат създаването и раз-
витието на преки връзки между висшите 
училища и научните организации на двете 
страни въз основа на подписани двустранни 
споразумения между тях. 
Член 7 
Двете страни си разменят ежегодно на 
реципрочна основа:
– до 4 стипендии за студенти за пълен 
срок на обучение в бакалавърска или 
магистърска степен, с изключение на 
специалностите от областите на висше 
образование „Здравеопазване и спорт“ 
и „Изкуства“;
– стипендии с обща квота 12 месеца за 
следдипломно обучение, специализация 
или научни изследвания на докторанти, 
преподаватели и изследователи с про-
дължителност не по-малко от 1 месец.
Подробностите се уточняват по диплома-
тически път.
Член 8 
Страните извършват проверка на езиковите 
познания на студентите, специализантите и 
научните работници, изпращани за обучение 
в съответната страна. Специализантите и 
научните работници, изпращани по линия 
на настоящата програма, е задължително 
да знаят поне един чужд език (руски или 
английски език). 
За кандидатите, които не владеят езика на 
съответната страна, се предоставя възможност 
за безплатен едногодишен специализиран курс 
към департаментите за езиково обучение на 
съответните висши училища преди започва-
нето на професионалното обучение.
Член 9 
Студентите на двете страни, които са 
получили стипендии, не могат да променят 
специалността си без разрешение от упъл-
номощения орган на страната по произход. 
Член 10
Приемащата страна осигурява на стипен-
диантите, разменяни по чл. 7:
– освобождаване от такса за обучение;
– стипендия съобразно действащото зако-
нодателство на приемащата страна;
– настаняване в студентско общежитие в 
съответствие с националното законода-
телство на приемащата страна;
– право на хранене в студентски стол при 
субсидирани от държавата условия съг­
ласно националното законодателство;
– безплатна спешна медицинска помощ 
съгласно действащото законодателство 
на приемащата страна;
– достъп до библиотеки, архиви, лабора-
тории и др.
Пътните разноски до столицата на при­
емащата страна и обратно, както и здрав-
ната застраховка на кандидата, са за сметка 
на приемащата страна или на кандидата. 
Транспортните разходи в страната, свързани 
с изпълнението на работната програма или 
обучението, се поемат от приемащата страна.
Документите на кандидатите, предложени 
съгласно стипендиантската програма по чл. 7, 
следва да бъдат получени от съответните 
институции от двете страни не по-късно 
от месец май през съответната година и 
подробностите следва да бъдат уточнени по 
дипломатически път. 
Член 11 
Страните подкрепят преподаването в своите 
висши училища, съответно на предмети в об-
ластта на българистиката и на арменистиката, 
и съдействат за изпращането на лектори по 
български език и литература и съответно по 
арменски език и литература във висшите учи-
лища на двете страни според необходимостта 
и възможностите за това. 
Член 12 
При обмена на лектори приемащата страна 
чрез висшите училища осигурява:
– месечна заплата съгласно действащото 
в приемащата страна законодателство;
– настаняване в обзаведено жилище;
– медицинска помощ съгласно национално-
то законодателство на приемащата страна.
Изпращащата страна или лекторът поема 
пътните разходи до и от столицата на при­
емащата страна, както и разходите за здравна 
застраховка. Транспортните разходи в стра-
ната, свързани с изпълнението на работата 
на лектора, се поемат от приемащата страна. 
Член 13 
Българската страна приема до 2 арменски 
студенти за участие в летни семинари по бъл-
гарски език, литература и култура, съответно 
един в Софийския университет „Св. Климент 
Охридски“ и един във Великотърновския 
университет „Св. св. Кирил и Методий“. 
Българската страна осигурява пълна под-
крепа на арменските участници – обучение, 
настаняване и храна, сертификат за обучени-
ето, културна програма и спешна медицинска 
помощ, съгласно действащото национално 
законодателство в страната. Арменската страна 
или кандидатите следва да покрият пътните 
разходи до и от мястото на провеждане на 
семинара, както и разходите за медицинската 
застраховка.